AQUA ปรับงบปี 65 บุ๊กกำไรเพิ่ม 20.8 ล้าน จ่อยื่นไฟลิ่งธุรกิจโลจิสติกส์ “ไทยพาร์เซิล”
AQUA ปรับงบปี 65 บันทึกกำไรเพิ่ม 20.8 ล้านบาท เป็น 405.75 ล้านบาท เตรียมพร้อมยื่นไฟลิ่ง “ไทยพาร์เซิล” ธุรกิจโลจิสติกส์ให้บริการจัดส่งพัสดุขนาดใหญ่ เข้าซื้อขายในตลาดหลักทรัพย์ฯ
AQUA ปรับงบปี 65 บันทึกกำไรเพิ่ม 20.8 ล้านบาท เป็น 405.75 ล้านบาท จ่อยื่นไฟลิ่ง “ไทยพาร์เซิล” ธุรกิจโลจิสติกส์เข้าตลาด
2 พ.ค. 2566

นายชัยพิพัฒน์ แก้วไตรรัตน์ กรรมการผู้จัดการ บริษัท อควา คอร์เปอเรชั่น จำกัด (มหาชน) หรือ AQUA รายงานแจ้งการแก้ไขงบการเงินสำหรับปี 65 ต่อตลาดหลักทรัพย์แห่งประเทศไทย โดยได้รับความเห็นชอบจากหน่วยงานที่เกี่ยวข้องให้ปรับปรุงงบการเงินและบันทึกเงินทุนส่วนที่ใช้ลงทุนไปเป็นเงินกำไรต่อบริษัทฯ ในงบการเงินฉบับปรับปรุงใหม่ ทำให้บริษัทมีกำไรสุทธิ 405.75 ล้านบาท เพิ่มขึ้นจากรายงานฉบับเดิม 20.80 ล้านบาท (หรือจากเดิม 384.95 ล้านบาท) และส่งผลให้มีกำไรสุทธิต่อหุ้นเพิ่มขึ้นเป็น 0.0695 บาทด้วย
ทั้งนี้จากผลกำไรที่เพิ่มมากขึ้น หลังจากที่ได้รายงานงบการเงินใหม่ไปนั้น ถือเป็นอีก record รายได้ประจำปีที่ดีของบริษัทฯ อย่างไรก็ดียังคงมุ่งมั่นทำตาม Business plan ระยะยาวที่วางไว้คือการทำให้โครงสร้างการเป็น Investment Company ของ AQUA แข็งแกร่ง โดยจากหลายธุรกิจที่เราเข้าไปลงทุน เริ่มมีผลงานและพัฒนาการที่ดีในทุกๆด้าน ซึ่งแน่นอนว่าจะสะท้อนกลับสู่ AQUA ในรูปแบบของผลตอบแทนที่คุ้มค่า
นอกจากนี้ บริษัท ไทยพาร์เซิล จำกัด (มหาชน) หรือ TPL ซึ่งประกอบธุรกิจด้านโลจิสติกส์ (Logistic) รูปแบบพิเศษ ให้บริการจัดส่งพัสดุขนาดใหญ่ (Odd size/Oversize) ในประเทศไทยที่ AQUA ได้เข้าลงทุนไปเมื่อปีที่แล้ว กำลังอยู่ระหว่างขั้นตอนพิจารณาและเตรียมนับถอยหลังเพื่อนับหนึ่ง Filing คาดการว่าจะมีความคืบหน้าที่ชัดเจนในเร็วๆ นี้
“AQUA มีความพร้อมและยินดีอย่างยิ่งต่อการช่วยผลักดันให้ TPL สามารถขยายและพัฒนาธุรกิจ Logistic อันมีบริการรูปแบบพิเศษให้ก้าวขึ้นเป็นแบรนด์ระดับ Top ที่ผู้คนนึกถึงบริการ อีกทั้งสร้างโครงข่ายการให้บริการที่ครอบคลุมเพื่อผลการดำเนินงานและกำไรที่เพิ่มขึ้นอย่างยั่งยืน”นายชัยพิพัฒน์ กล่าว